《腊月初三日虏人攻城以强弩射退获捷》
宋代·赵万年

四围钲鼓震天鸣，虏骑平明尽逼城。万弩应弦因退走，却疑城上有神兵。

作者简介：福州长溪人，字方叔。宁宗庆元二年武进士。为襄阳制置司干办官。开禧二年，金兵围襄阳，佐知府赵淳守城，定策先据山势地形之要，遏金兵粮道，至九十余日，卒解城围。有《襄阳守城录》、《裨幄集》。